బెంగళూరులో 10 గంటలు శస్త్రచికిత్సబెంగళూరు, డిసెంబరు 20 (ఆంధ్రజ్యోతి): శరీరాలు అతుక్కుని జన్మించిన కవల శిశువులను బెంగళూరులోని నారాయణ హెల్త్సిటీలో మంగళవారం శస్త్రచికిత్స నిర్వహించి విడదీశారు. శస్త్ర చికిత్స 10 గంటలకుపైగా సాగింది. శిశువులిద్దరూ పూర్తిగా కోలుకున్నారని శస్త్రచికిత్సలో ఆరుగురు అనస్తీషియా వైద్యులు, ఆరుగురు నర్సులు పాల్గొన్నారని డా.అశ్లే డి క్రూజ్, డా.సంజయ్రావ్ బుధవారం మీడియాకు తెలిపారు.నైజీరియాకు చెందిన జేమ్స్, జాన్ పుట్టినప్పుడే ఎద, ఛాతీభాగాలు అతుక్కుని ఉన్నాయి. ఇప్పుడు వారి వయసు ఆరు నెలలు. స్థానికంగా పలువురు వైద్యులకు చూపించినా ప్రయోజనం లేకపోవడంతో బెంగళూరు తీసుకొచ్చారు. అత్యాధునిక సాంకేతిక వైద్య పరికరాల సహాయంతో వీరిని వారం రోజులపాటు వైద్యుల పర్యవేక్షణలో ఉంచారు. అత్యంత క్లిష్టమైన ఈ శస్త్ర చికిత్స విజయవంతమైందని డా.అశ్లే చెప్పారు. ఇప్పటివరకు ఇలాంటి ఆరు శస్త్ర చికిత్సలను పూర్తి చేసినట్లు తెలిపారు. ప్రతి లక్ష మందిలో ఒకరికి ఇలాంటి సమస్య ఉంటుందన్నారు. చిన్నారులు పూర్తిగా కోలుకుంటున్నారని వివరించారు.
bengalurulo 10 gantalu shastrachikitsabemgaluu, disembaru 20 (aandhrajyoti): sareeraalu atukkuni janminchina kavala sisuvulanu bengaluruloni narayana helthsitylo mangalavaaram shastrachikitsa nirvahinchi vidadeesaaru. shastra chikitsa 10 gantalakupaigaa saagindi. sisuvuliddaruu puurtigaa kolukunnarani shastrachikitsalo aaruguru anasticia vaidyulu, aaruguru narsulu paalgonnaarani daa.ashle di krooj, daa.sanjayrao budhavaaram mediaku telipaaru.naijiriaku chendina james, jan puttinappude edha, chaatiibhaagaalu atukkuni unnaayi. ippudu vaari vayasu aaru nelalu. sthaanikamgaa paluvuru vaidyulaku chuupinchinaa prayojanam lekapovadamto bengaluru teesukochaaru. atyaadhunika saanketika vaidya parikaraala sahaayamtho veerini vaaram rojulapatu vaidyula paryavekshanhalo unchaaru. atyanta klishtamaina ee shastra chikitsa vijayavantamaindani daa.ashle cheppaaru. ippativaraku ilanti aaru shastra chikitsalanu puurti chesinatlu telipaaru. prati laksha mandilo okariki ilanti samasya untundannaaru. chinnarulu puurtigaa kolukuntunnarani vivarinchaaru.